ddrg/super_eurlex huggingface dataset:
C.

arvestades, et kontrollikoja aruande üldine järeldus on see, et abi korraldamise üleandmine on aidanud abi andmist parandada ja et abi andmise kiirus, samuti finantsmenetluste põhjalikkus, on paranenud, kuid olukorda on võimalik veelgi märkimisväärselt parandada;
M.

arvestades, et ELi jaoks on kogu Saheli piirkonna julgeolek, stabiilsus ja areng äärmiselt tähtis, eriti arvestades piirkonnas valitsevat toidunappust, mille tõttu kannatavad miljonid sealsed elanikud; arvestades, et hiljutise vägivalla tõttu suureneb veelgi toidupuudus Mali põhjaosas ja naaberriikides, kuna pagulased saabuvad piirkondadesse, kus toiduga kindlustamatuse probleem on niigi terav; arvestades, et vastu on võetud Saheli julgeolekut ja arengut käsitlev ELi strateegia; arvestades, et Sahel elab läbi viimase 20 aasta kõige rängemat humanitaarkriisi;
A.

arvestades, et 1. aprillil 2012. aastal toimusid Birmas järelvalimised parlamendi alamkoja (Pyithu Hluttaw) rohkem kui 40 kohale, millest Aung San Suu Kyi partei Rahvuslik Demokraatialiiga (NLD) sai täielikult osa võtta; arvestades, et järelvalimised, mida rahvusvaheline üldsus hindas suuresti vabadeks ja õiglasteks, on märk sellest, et Birma/Myanmar on asunud demokraatlike muutuste teele;
15.

on seisukohal, et tagasiheite järkjärguline lõpetamine peaks sõltuma püügipiirkonnast ning eri püügimeetodite ja püügipiirkondade omadustest ja oludest, arvestades, et seda on lihtsam saavutada üheliigilises püügipiirkonnas ning et mitme liigiga püügipiirkonnas on selleks vaja lahendada teatavad probleemid; rõhutab, et arvesse tuleks võtta tootjate ja kalurite organisatsioone, kes tuleks aktiivselt kaasata; rõhutab, et tagasiheite järkjärgulise lõpetamisega peaks kaasnema tehnilised meetmed soovimatu kaaspüügi vähendamiseks või lõpetamiseks ja stiimulid, millega innustatakse kasutama selektiivseid püügimeetodeid; on seisukohal, et eelistada tuleks pigem soovimatu kaaspüügi vältimist kui selle majandamist; on sellega seoses mures tagasiheite paralleelse turu tekkimise üle, mis kujutab endast ohtu ökosüsteemile ja Euroopa kalandussektorile; rõhutab, et seetõttu tuleks ette näha piisavad kaitsemeetmed; rõhutab samuti vajadust arvestada sidusrühmadega ja kaaluda põhjalikult lossimiskohustuse ja lossitava kala hilisema töötlemise korraldamist, et soovimatud kalad ei satuks lihtsalt mere asemel maale;
27.

on seisukohal, et tuleb tunnustada ja toetada bioloogiliste puhkeperioodide tähtsust olulise kalavarude kaitsevahendina, mille tõhusus on tõendatud, ja kalavarude jätkusuutliku majandamise väga olulise töövahendina; on veendunud, et bioloogiliste keeluaegade kehtestamine kalade elutsükli teatud kriitilistes etappides võimaldab varudel areneda ja ühtlasi säilitada kalapüügitegevus väljaspool keeluaega;
C.

arvestades, et ÜRO hinnangute kohaselt hukkus augustis jätkuvas lahingutegevuses arvatavalt 5 000 inimest, mis tähendab, et konflikti algusest saadik on nüüdseks hukkunud üle 20 000 inimese; arvestades, et vägivalla intensiivistumise tõttu ja Süüria julgeoleku- ja humanitaarolukorra ebakindluse tõttu aitavad naaberriigid, eelkõige Türgi, Jordaania ja Liibanon, eriti viimastel nädalatel kaasa üha kasvava arvu Süüria kodanike varjupaigaotsingutele; arvestades, et ÜRO Pagulaste Ülemvoliniku Ameti poolt on registreeritud või ootab registreerimist 235 000 Süüria põgenikku; arvestades, et üle 75 % pagulastest on naised ja lapsed; arvestades, et kümned tuhanded põgenikud on registreerimata; arvestades, et usutavasti on Süüriast üle piiri Jordaaniasse, Liibanoni, Iraaki ja Türgisse pagenud üle 100 000 põgeniku ja augustis oli keskmine põgenike arv 500–2 000 inimest päevas; arvestades, et ÜRO hinnangul on Süürias üle 1,2 miljoni sisepõgeniku ja ligikaudu kolm miljonit inimest vajab hädasti humanitaarabi; arvestades, et Süüria režiim takistab sihilikult tervete piirkondade juurdepääsu toidule, veele, elektrile ja meditsiinitarvetele, nagu on juhtunud Homsis ja hiljuti Aleppos; arvestades, et Türgi on palunud ÜRO Julgeolekunõukogul kaaluda tsiviilisikutele naaberriikide valvatud turvatsooni loomist;
E.

arvestades, et seda intsidenti tuleb näha riigi erakordselt heitlike sotsiaalmajanduslike olude laiemast perspektiivist; arvestades, et pärast apartheidi lõppu on Lõuna-Aafrikal õnnestunud ehitada üles demokraatlik riik, kuid sellegipoolest on riigil erakordselt suured majanduslikud ja sotsiaalsed probleemid, samuti on riigis jätkuvalt suur ebavõrdsus ning suur vaesus ja töötus;
37.

märgib, et mõningates liikmesriikides on juba olemas avalik-õiguslike ja eraõiguslike sektorite koostöömudelid ja -võimalused ning ergutab avalik-õiguslikke ja eraõiguslikke nabaväädivere panku tegema tihedamat koostööd, et suurendada nabaväädivere ja kudede proovide kättesaadavust ja vahetust riigi, ELi ja rahvusvahelisel tasandil; palub liikmesriikidel asjakohaselt reguleerida nii avalik-õiguslikke kui ka eraõiguslikke panku, et tagada nabaväädivere osas täielik läbipaistvus ja ohutus, ning rõhutab, et pangad peavad tagama teabevahetuses avatud ja tõhusa töökorralduse, mis oleks patsiendile võimalikult kasulik;
44.

tuletab meelde, et Euroopa Parlamendi esildatud ettevalmistava meetmena on loodud Atlandi foorum 2012. ja 2013. aastaks, et kaasata kõik sidusrühmad tegevuskava väljatöötamisse; rõhutab, et Euroopa Parlamendil on foorumi algatajana selles juhtroll;
53.

on arvamusel, et kui audiovisuaalteoste digitaalsel ühtsel turul on võimalik ergutada ja edendada jätkusuutlikku mitut territooriumit hõlmavat litsentsimist, peaks see hõlbustama turupõhiseid algatusi; rõhutab, et digitaaltehnoloogiad pakuvad uusi ja innovatiivseid võimalusi selliste tööde pakkumise kohandamiseks ja rikastamiseks iga turu puhul ning tarbijanõudlusele vastamiseks, sh kohandatud piiriüleste teenuste valdkonnas; nõuab niisuguste digitaaltehnoloogiate paremat ärakasutamist, mis peaksid kujutama endast hoolauda nii audiovisuaalteoste seadusliku pakkumise mitmekesistamisele kui ka mitmekordistumisele;
C.

arvestades, et Tema Pühaduse dalai-laama esindajad on pöördunud Hiina Rahvavabariigi valitsuse poole, et leida Tiibeti küsimusele rahumeelne ja mõlemale poolele kasulik lahendus; arvestades, et kahe poole vahelised kõnelused ei ole andnud konkreetseid tulemusi ning on praegu peatatud;
F.

arvestades, et Euroopa tasandil rinnaimplantaate ei registreerita, ei ole teada, kui suur on naiste üldarv, kellele need on paigaldatud; arvestades, et Euroopa Komisjoni esitatud olemasolevate andmete kohaselt on maailmas müüdud umbes 400 000 firma PIP silikoonist rinnaimplantaati; arvestades, et paljudele naistele Ühendkuningriigis (40 000), Prantsusmaal (30 000), Hispaanias (10 000), Saksamaal (7 500) ja Portugalis (2 000) on paigaldatud firma PIP silikoonist rinnaimplantaadid;
G.

arvestades, et õiguskaitseorganite andmetest küberkuritegevuse kohta (mis hõlmavad küberrünnakuid, aga ka muud laadi internetikuritegevust) nähtub, et kuritegevus on mitmes Euroopa riigis märgatavalt suurenenud; arvestades siiski asjaolu, et nii õiguskaitseorganitelt kui ka infoturbeintsidentidega tegelevatelt rühmadelt (CERT) pärit statistiliselt representatiivseid andmeid küberrünnakute kohta on vähe ja neid tuleb tulevikus paremini koguda, sest see võimaldab õiguskaitseorganitel kogu ELis jõulisemalt reageerida ning pidevalt arenevatele küberohtudele paremini informeeritult õigusaktide abil reageerida;
B.

arvestades, et WHO andmetel elab Euroopas 500 000 naist ja tütarlast, kelle suguelundid on moonutatud, ning et lisaks ohustab see veel hinnanguliselt 180 000 tütarlast; arvestades, et asjatundjate hinnangul on need arvud alahinnatud ega hõlma rändajate teist põlvkonda ning registreerimata rändajaid;
52.

palub, et riiklikud, piirkondlikud ja kohalikud ametiasutused ning EL teavitaksid vabatahtlikus tegevuses osalejaid ja nende partnereid olemasolevatest Euroopa programmidest, eelkõige nendest, mille eesmärk on Euroopa territoriaalne koostöö ühtekuuluvuspoliitika raames, ning lihtsustaksid nendele juurdepääsu, et neist oleks rohkem kasu piiriüleste projektide ja tegevuste jaoks;
39.

rõhutab, et uus arengukoostöö rahastamisvahend peaks aitama edendada piirkondlikku integratsiooniprotsessi; tuletab sellega seoses meelde, et assotsieerimislepingud ja mitmepoolsed kaubanduslepingud, kui need on korralikult eesmärgistatud ja erinevustega arvestavad, võivad olla võimsaks stiimuliks piirkondlikus integratsioonis, kuid rõhutab, et sidususe puudumine poliitikameetmetes seab selle protsessi ohtu; nõuab, et ühegi kahepoolselt sõlmitud lepinguga ei ohustataks Ladina-Ameerika integratsiooniprotsessi; märgib lisaks, et piirkondadevahelised suhted on kahepoolsete suhete arvel nõrgenenud, kuid see nihe kahepoolsuse suunas kaldub suurendama Ladina-Ameerika piirkondlike blokkide sisemist killustatust ja omavahelist rivaalitsemist;
A.

arvestades, et praegust inimõiguste olukorda Iraanis iseloomustab jätkuv ja süstemaatiline põhiõiguste rikkumine; arvestades, et Iraanis diskrimineeritakse jätkuvalt vähemusi ning neid kiusatakse taga nende etnilise või usulise tausta tõttu; arvestades, et viimastel kuudel on vähemusrühmad oma õiguste eest välja astunud, ja arvestades, et see on kaasa toonud osalejate ulatuslikke vangistamisi;
85.

rõhutab vajadust parandada teadus- ja arendustegevuse ja innovatsiooni alast koostööd kolmandate riikidega, et ületada ülemaailmsed raskused; on veendunud, et EL peaks tegema tihedat koostööd suurte biokütuse eksportijatega kolmandates riikides, kindlustamaks, et need alternatiivsed puhta energia kasutamise võimalused, mis võivad kaasa aidata energiavarustuse mitmekesistamisele, on tõeliselt jätkusuutlikud, ning et vältida negatiivsed tagajärgedega kaudset maakasutuse muutust; rõhutab, et väliste biokütuste allikate suhtes tuleks kohaldada samu standardeid, mis kehtivad ELis, eriti keskkonna- ja kliimastandardeid; on veendunud, et EL peaks toetama teise ja kolmanda põlvkonna biokütuste tehnoloogiate kasutuselevõtmist nii ELis kui ka selles väljaspool;
—

võttes arvesse ettevõtte Copenhagen Economics 30. novembril 2009. aastal avaldatud aruannet „Assessment of barriers to trade and investment between the EU and Japan” (Hinnang ELi ja Jaapani vaheliste kaubandus- ja investeerimistõkete kohta),
F.

arvestades, et piirkonnas on ärevaks tegevalt tugevnenud sidemed Ladina-Ameerika ning Lääne- ja Kesk-Aafrika uimastikaubitsejate vahel, ning arvestades, et see piirkond kujutab endast nüüd peamist transiiditeed Euroopasse suunatud uimastisaadetistele, mille osa ülemaailmses kokaiinitarbimises on üle 25 %; arvestades, et see suundumus nõuab Euroopa Liidu poolt suuremat sekkumist;
4.

on seisukohal, et valimised on vajalikud, kuid ainuüksi valimistest ei piisa, et luua vajalikud tingimused demokratiseerimisprotsessiks, mis hõlmab palju rohkemat kui ainult valimiste korraldamine; on seisukohal, et demokratiseerimisprotsessi õnnestumiseks on otsustavalt tähtis pühenduda riigi sotsiaalsele ja majandusarengule ning tagada elanikkonna põhiõigused, sealhulgas õigus töötada ning õigus tervishoiule ja haridusele;
H.

arvestades, et nii Sudaan kui ka Lõuna-Sudaan on tegevuskava heaks kiitnud ja kinnitanud, et nad on seadnud endale eesmärgiks vaenutegevus viivitamata lõpetada; arvestades, et pinged on siiski endiselt suured;
10.

tuletab meelde, et komisjoni aruka reguleerimise tegevuskava kohaselt peavad õigusaktid olema selgemad ja kättesaadavamad; on seisukohal, et komisjon peaks ELi äriühinguõiguse kodifitseerima, et kehtestada kasutajasõbralik eeskirjade kogum ja tagada ELi õiguse ühtsus; mõistab ühtse ELi äriühinguõiguse vahendi häid külgi, kuid on veendunud, et kõigepealt tuleb äriühinguõiguse direktiivid kokku rühmitada; soovitab rühmitada need kategooriateks, mille hulka kuuluksid moodustamine ja tegevus (st esimene ja teine direktiiv ning raamatupidamise ja auditi direktiivid), liikuvus (st kolmas (13), kuues (14), kümnes (15), üheteistkümnes (16) ja kolmeteistkümnes (17) direktiiv ning tulevane 14. direktiiv) ja ELi äriühingu vormid (Euroopa äriühing, Euroopa ühistu, Euroopa majandushuviühing); rõhutab, et see kodifitseerimisprojekt ei tohiks loomulikult põhjustada vajaliku reformitegevuse seiskumist;
66.

on seisukohal, et Euroopa loomade heaolu raamseadus peaks looma ühtse loomade heaolu baastaseme kogu Euroopa Liidus, mis on siseturu vaba ja õiglase konkurentsi oluliseks tingimuseks, nii kodumaiste toodete kui ka kolmandatest riikidest imporditud toodete puhul; on seisukohal, et siiski peaks liikmesriikidel ja piirkondadel olema võimalus võimaldada üksikutel tootjatel või tootjate gruppidel luua vabatahtlikke süsteeme, millel on sügavam mõju, samal ajal vältides konkurentsi moonutamist ning kaitstes ELi konkurentsivõimet rahvusvahelistel turgudel;
43.

tuletab meelde, et Vahemere piirkond on eriti huvitatud Euroopa filmikunstist ja audiovisuaalteostest ning et see avaldab jätkuvalt olulist mõju piirkonna kultuuridevahelisele dialoogile nende ühiskondade praeguses demokraatia arengu faasis;
39.

on seisukohal, et selleks, et tagada kliendi valikuvabadus, peaks sõidukisisene eCall-süsteem olema tasuta juurdepääsetav ega tohiks diskrimineerida ühtegi sidusrühma, nagu autode järelturu toodete ja teenuste pakkujad, seadmete tarnijad, remonditöökojad ja sõltumatud teenuseosutajad, autoabi ettevõtjad ja muude seotud teenuste osutajad; palub komisjonil tagada, et eCall-süsteemi aluseks on koostalitlusvõimeline ja avatud juurdepääsuga platvorm võimalikele tulevastele sõidukisisestele rakendustele või teenustele, et ergutada uuendust ja Euroopa infotehnoloogiatööstuse konkurentsivõimet üleilmsetel turgudel; rõhutab, et kõik sellised rakendused ja teenused jäävad vabatahtlikuks;
F.

arvestades, et 25.–26. juunil 2012 toimunud ÜRO inimõiguste nõukogu iga-aastasel diskussioonil, kus käsitleti inimõiguslastest naiste küsimusi, juhtis ÜRO inimõiguslaste küsimuste eriraportöör Margret Sekaggya tähelepanu sellele, et vägivald, mille all inimõiguslastest naised kannatavad, võtab soospetsiifilise kuju ning ulatub soopõhistest solvangutest seksuaalse väärkohtlemise ja vägistamiseni; et naisi arvatakse seadvat kahtluse alla aktsepteeritud ühiskondlikke norme, kultuuri või tavasid või ka usulisi ettekirjutusi, ning neid häbimärgistatakse selle eest; ning et naisinimõiguslased vajavad erilist tähelepanu, sest neile nende töö tõttu osaks saavad kannatused on teinekord nende meeskolleegide omadest suuremad;
B.

arvestades, et juurdepääs põhilistele makseteenustele on üks tingimusi, mis peab olema täidetud, et tarbijad saaksid kasu siseturust, eelkõige liikumisvabadusest ja rahaülekannetest ning osta kaupu ja teenuseid mõistliku tehingukulu juures; arvestades, et põhilised makseteenused on hädavajalikud selleks, et tarbijad saaksid osaleda e-kaubanduses; arvestades, et maksekonto puudumisest tingitud alternatiivkulu on igal aastal tarbija kohta hinnanguliselt 185–365 eurot; arvestades, et juurdepääs põhilistele makseteenustele on järjest rohkem vajalik sotsiaalseks kaasatuseks, st töökoha saamiseks, elukoha leidmiseks ja tervishoiuteenuste kasutamiseks;
B.

arvestades, et Hiina seaduste kohaselt on üle kuue kuu kestnud raseduse katkestamine ebaseaduslik; arvestades, et Ankangi kohaliku omavalitsuse poolt läbi viidud uurimise tulemustest nähtus, et Zhenpingi maakonna ametnikud kasutasid ahistavaid võtteid ning „veensid” pr Fengi rasedust katkestama; arvestades, et uurimisaruandes on kirjas, et selle otsusega rikuti pr Fengi õigusi; arvestades, et Ankangi kohalik omavalitsus on määranud juhtumiga seotud kohalikele pereplaneerimistöötajatele karistuse ning nad on vallandatud;
A.

arvestades, et Euroopa Liidu toimimise lepingu artiklis 13 sätestatakse, et kuna loomad on aistimisvõimelised olendid, peavad EL ja liikmesriigid pöörama nende heaolu nõuetele täit tähelepanu;
väljendab muret paljudes liikmesriikides täheldatud noorte kõrge tööpuuduse määra ning väikeste tööhõive väljavaadete pärast; märgib kahetsusega, et Euroopa Liidu suutlikkus soodustada kvaliteetse inimkapitali juurdevoolu on piiratud, samas kui inimkapitali väljavool kolmandatesse riikidesse on märkimisväärselt suur; tunnistab, et Euroopa Liidul on kvaliteetse inimkapitali näol olemas tohutu potentsiaal ning kutsub komisjoni ja liikmesriike üles tõhustama tegevust, et Euroopa ja riikliku tasandi programmide ning konkreetsete meetmetega lahendada noorte töötuse probleem; tunneb sellega seoses heameelt Euroopa Ülemkogu avalduse üle, mis kutsub liikmesriike üles kehtestama noortegarantiiga sarnaseid riiklikke skeeme, ning nõuab tungivalt, et liikmesriigid toetaksid seda palvet kiirete ja konkreetsete meetmetega liikmesriigi tasandil, et tagada, et noortel on kas inimväärne töökoht või nad saavad haridust või ümberõpet; leiab, et Euroopa Liit peaks tugevdama jõupingutusi, et saavutada Euroopa 2020. aasta aruka, jätkusuutliku ja kaasava majanduskasvu strateegia tööhõive eesmärgid, k.a tööjõukulude vähendamine, et muuta majanduse töömahukad sektorid investeerijate jaoks atraktiivsemaks;
23.

rõhutab, et otsustava tähtsusega on puudega inimeste juurdepääsu kergendamine elukestvale õppele nii vastavate programmide kavandamise ja rakendamise kui ka puudega inimeste teema süvalaiendamise kaudu kõikidesse programmidesse, mille sihtrühmaks on üldsus; sellega seoses tuleb pöörata erilist tähelepanu invaliidsuse ja elukestva õppe vahelisele seosele, et vältida sotsiaalset tõrjutust ning tõeliselt tugevdada puudega inimeste positsiooni tööturul, arvestades, et kõik asjakohased uuringud kinnitavad, et puudega inimeste haridustase on keskmisest madalam ning samal ajal on nende osalus kõnealustes programmides äärmiselt madal;
124.

märgib, et Lissaboni lepingu artikli 194 kohaselt on ELil õigus võtta energiajulgeoleku tagamiseks meetmeid Euroopa tasandil; rõhutab sellega seoses, et energiajulgeoleku suurendamiseks ja ÜVJP usaldusväärsuse ja tõhususe tõstmiseks on äärmiselt oluline vähendada energiasõltuvust sellistest kolmandatest riikidest, kes ei jaga ELi väärtusi või kes töötavad neile vastu; usub, et tarneallikate ja tarneteede mitmekesistamine ning üha suurem tuginemine taastuvatele ja keskkonnasõbralikele energiaallikatele ja transiiditeedele on ELi jaoks kiireloomuline ja ülioluline ülesanne, kuna EL sõltub suurel määral välistest energiaallikatest; märgib, et peamised mitmekesistamise suunad on Arktika, Vahemere piirkond ja lõunakoridor Iraagist Kesk-Aasia ja Lähis-Idani; palub komisjonil niisugused projektid esikohale seada; väljendab muret seoses viivitustega, mis takistavad lõunakoridori lõpuleviimist; rõhutab vajadust saavutada energiavaldkonna mitmekesistamise kaudu energiajulgeolek ning rõhutab Vahemere idaosas asuva veeldatud maagaasi täiendava koridori potentsiaali – see oleks paindlik energiaallikas ja aitaks luua suuremat konkurentsi ELi siseturul; usub, et EL peaks tagama, et Venemaa, kes on praegu üks peamistest impordiallikatest, järgib siseturu eeskirju ning kolmanda energiapaketi ja energiaharta lepingu sätteid; võtab teadmiseks suure arengu ja sidemete loomise võimaluse, mida pakuvad Euroopat ja Aafrikat ühendavad mandritevahelised arukad taastuvenergia võrgud;
8.

toonitab sellegipoolest, et omavahendite süsteemi reformimine ning sealhulgas uute omavahendite loomine on äärmiselt oluline tegur, milleta on uue mitmeaastase finantsraamistiku suhtes kokkuleppele jõudmise väljavaated väikesed; palub, et komisjon toetaks mitme liikmesriigi taotlust suurendada selles valdkonnas tehtavat koostööd; rõhutab sellegipoolest, et soovitatav oleks jõuda üldisele kokkuleppele käesoleva aasta lõpuks;
5.

rõhutab asjaolu, et kuigi 2011. aastal on varjupaiga taotlejate arv uuesti suurenenud, on varjupaigataotluste arv ELis viimasel kümnendil üldiselt vähenenud; toonitab, et teatud liikmesriigid seisavad silmitsi ebaproportsionaalselt suure arvu varjupaigataotlustega võrreldes teiste liikmesriikidega, mida põhjustavad erinevad tegurid, sealhulgas geograafilised näitajad, ja et varjupaigataotlused on ELis ebaühtlaselt jaotunud; tuletab meelde, et 2011. aastal langes enam kui 90 % varjupaigataotlustest kümnele liikmesriigile, et kuni 2011. aasta suveni paigutati ELis Maltalt kuude teise liikmesriiki ümber vaid 227 rahvusvahelise kaitse saajat ning et 2011. aastal asustati kogu ELis vaid kümnesse ELi liikmesriiki ümber 4 125 pagulast, mis moodustas ligikaudu 6,6 % kõigist sel aastal ümberasustatud pagulastest; rõhutab, et on tähtis need ebavõrdsused välja selgitada, võrreldes muu hulgas absoluutarve ja suutlikkuse näitajaid, ja et kõige rohkem varjupaigataotlusi saavad liikmesriigid peavad saama ELilt nii haldus- kui ka finantsabi;
E.

arvestades, et Aserbaidžaani Vabariigi asejustiitsminister Vilayat Zahirov saatis 15. augustil 2012 Ungari avaliku halduse ja justiitsministeeriumile ametliku kirja, milles kinnitas, et juhul, kui süüdimõistetud isik viiakse ülejäänud vanglakaristust kandma Aserbaidžaani Vabariiki, toimub välisriigi kohtu otsuse täitmine kooskõlas konventsiooni artikli 9 lõike 1 punktiga a ning et asjaomast kohtuotsust ei muudeta; arvestades, et asejustiitsminister kinnitas ka seda, et Aserbaidžaani Vabariigi karistusseadustiku kohaselt võib kohus asendada eluaegse vanglakaristuse tähtajalise karistusega või tingimisi vabastamisega ainult siis, kui süüdimõistetu on kandnud oma karistusest ära vähemalt 25 aastat; arvestades, et Aserbaidžaani ametivõimud eitasid hiljem mis tahes diplomaatiliste lubaduste andmist Ungari ametiasutustele
J.

arvestades, et vastupidiselt president Putini ja peaminister Medvedevi avaldustele ja kinnitustele on surve Venemaa kodanike poliitilistele vabadustele suurenemas; arvestades, et president Putin on teatanud, et Venemaal on vaja kiiresti lahendada ulatusliku korruptsiooni probleem, ning on avalikult lubanud tugevdada Venemaal õigusriigi põhimõtteid ja väljendanud muret Venemaa kohtu- ja õigussüsteemi sõltumatuse pärast;
54.

kutsub delegatsiooni juhtide konverentsi üles tagama, et algatataks parlamentaarsed dialoogid terrorismi vastu võitlemisel põhiõiguste kaitsmise teemal, tuginedes terrorismivastase võitlusega seotud salajase kinnipidamise ülemaailmseid tavasid käsitleva ÜRO ühisuuringu järeldustele ja selle järelmeetmetele ning aruandele „UN Compilation of good practices on legal and institutional frameworks and measures that ensure respect for human rights by intelligence agencies while countering terrorism, including on their oversight” (ÜRO heade tavade kompilatsioon õigus- ja institutsiooniliste raamistike ja meetmete, sh nende järelevalve valdkonnas, millega tagatakse, et luureagentuurid austavad terrorismiga võitlemisel inimõigusi);
B.

arvestades, et on äärmiselt oluline koondada kõik jõupingutused, et stabiliseerida Euroopa finantsturg ja lõigata läbi pankade ja riikide vaheline side, selleks et alustada liikumist tõelise majandus- ja rahandusliidu suunas;
14.

on seisukohal, et praegused ELi aluslepingutes liikmesriikide parlamentidele kehtestatud ajapiirid, mille raames tuleb subsidiaarsuse kontroll läbi viia, tuleks läbi vaadata, et otsustada, kas need on piisavad; soovitab Euroopa Parlamendil, komisjonil ja liikmesriikide parlamentide esindajatel uurida, kuidas vähendada liikmesriikide parlamentide ees seisvaid takistusi subsidiaarsuse põhimõtte järgimise kontrolli mehhanismis osalemisel;
12.

tuletab meelde, et paindlik töökorraldus on iseloomulik paljudele selle sektori töökohtadele, rõhutab, et ühelt poolt aitab suurem paindlikkus töökorralduses (tingimusel, et see on vabatahtlik ja juhitud töötajate tegelikest vajadustest ning et töötajatel on selle üle kontroll ning selgus tööaja ja osalise tööajaga töötamise korra suhtes) suurendada naiste võimalusi osaleda aktiivselt teenuste sektoris ning toetada töö-, pere- ja eraelu paremat ühitamist, kuid et teisalt võib paindlikkusel olla negatiivne mõju naiste palkadele ja pensionitele ning see võib tööl käivate naiste jaoks kaasa tuua negatiivseid tagajärgi, nagu ametlike lepingute, sotsiaalkindlustuse ja püsivate töösuhete puudumine; märgib, et see võib põhjustada ka olukorra, kus tööandjad ei taga piisavaid töötervishoiu ja tööohutuse tingimusi;